# Le Camp des Saints

Le Camp des Saints (títol original en francès) és una novel·la apocalíptica publicada el 1973 per Jean Raspail a l'editorial Éditions Robert Laffont. La novel·la descriu un futur en el qual la migració pacífica en massa des del tercer món arriba a França i a Occident i desemboca en la destrucció de la civilització Occidental.
Gairebé quaranta anys després de la seva publicació original el llibre va tornar a la llista dels més venuts el 2011. El títol és una referència al llibre bíblic de Revelació (Apocalipsi 20:9): "I van pujar sobre l'amplària de la terra, i van circumdar el camp dels sants". El llibre ha estat traduït a diversos idiomes, arribant a més de 500.000 exemplars venuts.
En la seva publicació, el llibre va rebre elogis d'algunes prominents figures literàries franceses, incloent, per exemple, Jean Anouilh, Jean Cau i Louis Pauwels. L'article de portada de The Atlantic Monthly de desembre de 1994 es va centrar en els temes de la novel·la, analitzant-los en el context de les relacions internacionals, i descrivint-la com "el llibre més políticament incorrecte publicat a França durant la segona meitat del segle XX". Els autors de l'article, l'historiador britànic Paul Kennedy i el professor de la Universitat de Colúmbia Matthew Connelly van afegir: «molts integrants de les més pròsperes economies estan començant a concordar amb la visió de Raspail». Però, el Southern Poverty Law Center ha comparat el llibre amb Els diaris de Turner, atribuint la seva popularitat entre els nacionalistes blancs als paral·lels de la trama amb la teoria de la conspiració del genocidi blanc.
El llibre va tornar a la llista de llibres més venuts, classificant-se entre els 5 primers en llibreries a França des de març de 2011. Steve Bannon, ex estrateg en cap de Donald Trump, va esmentar el llibre unes tres vegades el 2016; i la revista Newsweek va caracteritzar llavors al llibre com a "poc conegut."
El llibre va servir d'inspiració per la teoria del Gran reemplaçament, de Renaud Camus.

## Referències

* ↑ L'Express: "Le camp des Saints, de Jean Raspail, un succès de librairie raciste?", 6 April 2011, retrieved 30 November 2012
* ↑ «Copia archivada». Arxivat de l'original el 23 de setembre de 2015. [Consulta: 16 setembre 2015].
* ↑ "Le camp des saints finit par obtenir une critique imposante, non pas tant par le volume (demeuré incomparable à celui que provoque le moindre texte d'une vedette de variétés) que par la qualité de ses laudateurs. Ils s'appellent Anouilh, Bazin, Cau, Clavel, Déon, Dutourd, Fourastié, Maulnier, Pauwels..." Deschodt, Eric. Utopies en noir (en francès). Le Spectacle du monde, abril 1985, p. 71.
* ↑ Zolberg, Aristide R «Managing a World on the Move». Population and Development Review. Population Council, Wiley, 32, The Political Economy of Global Population Change, 1950-2050, 2006, pàg. 235. DOI: 10.2307/20058950. ISSN: 00987921 [Consulta: 8 octubre 2019]. «Kennedy and his coauthor evoked an impending apocalypse: "Many members of the more prosperous economies are beginning to agree with Raspail's vision"»
* ↑ Racist Book, Camp of the Saints, Gains in Popularity, Intelligence Report, March 21, 2001
* ↑ «Intelligence Report». Arxivat de l'original el 12 d'abril de 2008. [Consulta: 15 setembre 2018].
* ↑ L'Express: "Le camp des Saints, de Jean Raspail, un succès de librairie raciste?", 6 April 2011, retrieved 30 November 2012
* ↑ «The Bannon Canon: Books favored by the Trump adviser». Newsweek, 23-03-2017. [Consulta: 14 agost 2017].